43-ročný muž s ovčími kiahňami hľadá úľavu od bolesti hlavy: Je Aulin efektívny?
Dobry den ! Manzel ma 43 rokov a ovcie kiahne. Stazuje sa na neustale  bolesti hlavy . Paralen 500 mu nezabera. Noze si dat Aulin prasok ? Dakujem za vas odpoved !
Dobrý deň,
ďakujeme za Vašu otázku.
Podávanie lieku Aulin nie je v prípade ovčích kiahní kontraindikované. Liek Môžete podať najskôr 4 hodiny od užitia Paralenu.
Odporúčané dávkovanie Paralenu u dospelých s telesnou hmotnosťou viac ako 60 kg sú 1 - 2 tablety lieku Paralen niekoľkokrát denne, podľa potreby, v časových odstupoch najmenej 4 hodiny. Najvyššia jednotlivá dávka sú 2 tablety, maximálna denná dávka je 8 tabliet. Pokiaľ spĺňa manžel hmotnostnú hranicu, odporúčam Vám podávať maximálne možné jednotlivé dávky paracetamolu (čiže jednorazovo mu podáte 2 tablety).
Prajem skorú úľavu od ťažkostí.
S pozdravom
PharmDr. Veronika Kiabová